Public procurement notice: Prior Information Notice Without Call For Competition
Published: 2022-01-14
Buyer: Finnvera Oyj
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Markkinavuoropuhelu koostuu kirjallisesta vastaamisesta tämän tietopyynnön kysymyksiin sekä mahdollisesti myöhemmin toteutettavasta alustavan tarjouspyyntömateriaalin kommentoinnista. Kyseessä ei ole tarjouspyyntö tai hankintailmoitus. Tämä ilmoitus ei käynnistä hankintaa. Tämän markkinavuoropuhelun tarkoitus on kartoittaa kiinnostuneita toimittajia, tunnistaa erilaisia ratkaisuvaihtoehtoja ja saada tietoa suunnitteilla olevaan hankintaan liittyen.
Finnvera pyytää kiinnostuneita toimittajia vastaamaan tämän ilmoituksen kohdassa "II.2.4) Kuvaus hankinnasta" oleviin kysymyksiin. Kiinnostuneiden toimittajien tulee olla yhteydessä Finnveraan viimeistään 21.1.2022 lähettämällä vastaukset kysymyksiin pdf-tiedostona. Vastaukset sisältävä tiedosto ja mahdollinen muu materiaali tulee lähettää sähköpostitse osoitteeseen hankinnat@finnvera.fi otsikolla ”(yrityksen nimi) / SIEM-järjestelmä”.
Tietopyyntöön vastanneilla toimittajilla on mahdollisesti myöhemmin mahdollisuus kommentoida alustavaa tarjouspyyntömateriaalia. Tietopyyntöön vastaaminen ei sido toimittajaa mahdollisesti toteutettavaan alustavan tarjouspyyntömateriaalin kommentointiin. Mikäli alustavan tarjouspyyntömateriaalin kommentointi toteutetaan, siitä ilmoitetaan myöhemmin erikseen tähän tietopyyntöön vastanneille toimittajille suoraan.
Markkinavuoropuhelukutsuun vastaaminen tai vastaamattomuus ei vaikuta tarjoajan mahdollisuuksiin tarjota ratkaisuja ja palveluita Finnveralle missä tahansa hankinnassa. Finnvera ei suorita korvauksia tarjoajille markkinavuoropuheluun osallistumisesta. Markkinavuoropuhelu ei sido ketään osapuolta. Markkinavuoropuhelu ei velvoita Finnveraa suorittamaan hankintaa. Finnvera pidättää oikeuden itsellään päättää kaikista jatkotoimenpiteistä esimerkiksi koskien hankintaa, hankintatapaa, aikatauluja ja hankinnan sisältöä. Tehdessään päätöksiä jatkotoimenpiteistä Finnvera voi hyödyntää markkinavuoropuhelun aikana saamiaan tietoja.
Suunnitteilla olevan SIEM-järjestelmän kilpailutuksen tavoitteena on saada hankittua keskitetyn lokienhallinnan järjestelmä, jossa on myös SIEM-toiminnallisuudet. Ratkaisuun halutaan kuuluvaksi ylläpito ja tukipalvelu. Ratkaisun hyödyntämiseen ja käytön laajentamiseen halutaan kehityspalvelua sisältäen projektipäällikkö- ja asiantuntijatyötä.
Finnvera on valtiohallinnon ja finanssialan säätelyn alainen yritys. Tulevan ratkaisun ja ratkaisun tarjoavan yrityksen tulee täyttää näiden asettamat vaatimukset. Ratkaisu tullaan asentamaan Finnveran tarjoamaan konesaliympäristöön.
- Järjestelmään voidaan säilöä luotettavasti suuri määrä lokia, jota voidaan tutkia erilaisin työkaluin, jolle voidaan suorittaa erilaisia hakuja ja jota voidaan visualisoida erilaisin tavoin.
- SIEM-toiminnallisuus, jolla voidaan tehdä korrelaatiota lokimerkintöjen välillä ja toteuttaa tapahtumia lokimerkintöjen perusteella, raportoida tapahtumia sekä antaa tapahtumista hälytyksiä.
- Järjestelmän näyttämät loki- ja muut tiedot voidaan jakaa hienojakoisesti käyttäjähallinnan avulla eri käyttäjäryhmille sopivaksi.
- Kyky valvoa omaa toimintaansa ja ilmoittaa vikatilanteista lokien keruuseen tai valvontaan liittyen.
- Tuki suurelle määrälle yleisiä teknologioita käsittäen liittämisen lokienhallintaan, lokin parsinnan ja normalisoinnin.
- Kyky rakentaa lokiparsereita räätälöidyille järjestelmille tai valmistuotteille, joilta puuttuu lokiparseri.
a. Miten järjestelmänne avulla voidaan integroitua eri pilvialustoilla sijaitseviin sovelluksiin lokien siirtoa varten?
b. Äskeiseen kysymykseen liittyen pyydämme antamaan esimerkin haettaessa lokeja IaaS-ympäristöstä sekä haettaessa lokeja PaaS-komponentista.